Diari Oficial de la Generalitat Valenciana


Sumari del DOGV 9236, del 16-12-2021 (2021/12517)

RESOLUCIÓ de 13 de desembre de 2021, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9236

Data del DOGV
:   16-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12851


Data del document
:   13-12-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 13 de desembre de 2021, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2021. [2021/12468]  
  
Vistes les sol·licituds presentades a l'empara de la Resolució de 8 de juliol de 2021, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2021 (DOGV 9126 del 13.07.2021), d'ara en avant «resolució de convocatòria».  
  
Vistes les actes de les comissions instructores de les direccions territorials d'Igualtat i Polítiques Inclusives de València, del 18 d'octubre de 2021, de Castelló, corresponent a la sessió del 25 d'octubre de 2021 i d'Alacant, corresponent a la sessió del 26 d'octubre de 2021, en les quals es fa constar la relació d'entitats que compleixen els requisits per a accedir a aquestes subvencions.  
Vista les propostes de resolució de la Comissió de Valoració del 15 i el 18 de novembre de 2021, formulades d'acord amb el que es disposa en l'article 23.6 de l'Ordre 2/2021, d'11 de març, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions dirigides a programes de promoció dels drets de la infància i l'adolescència i de prevenció, protecció i inserció de persones menors d'edat en situació de risc o amb mesures jurídiques de protecció (DOGV núm. 9041, del 15.03.2021), d'ara en avant «ordre de bases».  
En virtut de les competències atribuïdes a la vicepresidenta i consellera d'Igualtat i Polítiques inclusiva per l'article 24 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, en relació amb l'article 160.4.c de la llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, l'exercici de les quals ha sigut reclamat per acord del 29 de novembre de 2021, i d'acord amb el que es disposa en el Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer. Denegació per falta de requisits  
Denegar, d'acord amb la proposta de la comissió instructora de la Direcció Territorial d'Igualtat i Polítiques Inclusives d'Alacant, les sol·licituds contingudes en l'annex I d'aquesta resolució per incompliment dels requisits de l'entitat per a accedir a la subvenció que allí s'especifiquen, en aplicació del que es disposa en els apartats 1 i 2 de l'article 25, de l'ordre de bases.  
  
Segon. Denegació per inadequació a l'objecte  
Denegar, d'acord amb la proposta de la comissió de valoració, les sol·licituds contingudes en l'annex II d'aquesta resolució, per no respondre el programa a les característiques expressades en l'ordre de bases i en la resolució de convocatòria, en els termes en què s'especifica en el mencionat annex, de conformitat amb l'article 25.3 de l'ordre de bases.  
  
Tercer. Denegació per no aconseguir el llindar de puntuació  
Denegar, d'acord amb la proposta de la comissió de valoració, les sol·licituds que no han aconseguit la puntuació mínima requerida en la resolució de convocatòria. Aquestes sol·licituds són les que figuren en els annexos següents:  
- Annex III. Sol·licituds denegades per a programes de formació a persones professionals que interactuen en el desenvolupament de la seua professió amb persones menors d'edat.  
- Annex IV. Sol·licituds denegades per a programes de prevenció i protecció de la infància i l'adolescència.  
  
Quart. Concessió per a programes de formació  
Concedir, d'acord amb la proposta formulada per la comissió de valoració, la subvenció als programes de formació a persones professionals que interactuen en el desenvolupament de la seua professió amb persones menors d'edat, que figuren en l'annex V, que són els que han obtingut 60 punts o més, dels que almenys 20 corresponen als criteris específics per a aquesta mena de programes, pels imports que allí es fan constar, que sumisquen en total 37.654,25 ?.  
  
Cinqué. Modificació de la distribució de crèdits  
Modificar la distribució del crèdit entre els diferents tipus de programes continguda en de la resolució de convocatòria, distribuint, tal com aquesta preveu expressament, el sobrant dels programes de formació a persones professionals que interactuen en el desenvolupament de la seua professió amb persones menors d'edat, entre els restants tipus de programes, a parts iguals. En conseqüència, l'import màxim destinat als programes és:  
a) Per a programes de prevenció i protecció: 151.172,87 ?.  
b) Per a programes per al foment de l'acolliment familiar, així com per a l'adopció de xiquetes i xiquets amb característiques molt especials: 211.172,87 ?.  
c) Per a programes de formació a persones professionals que interactuen en el desenvolupament de la seua professió amb persones menors d'edat: 37.654,25 ?.  
  
Sisé. Concessió per a programes de prevenció i protecció  
Concedir, d'acord amb la proposta formulada per la comissió de valoració, la subvenció als programes de prevenció i protecció que figuren en l'annex VI, que són els que han obtingut 60 punts o més, dels que almenys 20 corresponen als criteris específics per a aquesta mena de programes, pels imports que allí es fan constar, que sumisquen en total 151.172,87 ?.  
  
Seté. Concessió per a programes de foment  
Concedir, d'acord amb la proposta formulada per la comissió de valoració, la subvenció als programes per al foment de l'acolliment familiar, així com per a l'adopció de xiquetes i xiquets amb característiques molt especials, que figuren en l'annex VII, que són els que han obtingut 60 punts o més, dels quals almenys 20 corresponen als criteris específics per a aquesta mena de programes, pels imports que allí es fan constar, que sumen en total: 211.172,87 ?.  
  
Huité. Autorització i disposició de crèdits  
Autoritzar i disposar a favor de les entitats que figuren en els annexos V, VI i VII i en concepte de subvenció de programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, les quantitats que allí consten, per un import total de 399.999,99 ?, amb càrrec al programa pressupostari 30.82.72.112.72.3, línia S1130000, dels pressupostos de la Generalitat per a l'exercici 2021.  
  
Nové. Conceptes subvencionats  
1. Ateses les característiques dels programes, i en aplicació del que es disposa en l'article 17.2 de l'ordre de bases, les subvencions es concedeixen, de forma unificada i indistinta, per a despeses de personal i de manteniment.  
2. Són despeses subvencionables aquells que s'han previst expressament en el pressupost del programa presentat amb la sol·licitud, i que compleixen les condicions establides en els apartats 3 i 4 de l'article 17 de l'ordre de bases.  
3. En el cas de la subvenció concedida a l'Associació Quera, en l'expedient IAFORM/2021/2/46, l'acció «Guia pujant l'escala II» no es troba compresa en l'objecte de la subvenció, per la qual cosa les despeses derivades d'aquesta no són subvencionables i no podran incloure's en la justificació.  
4. Les sol·licituds per a programes per al foment de l'acolliment familiar, així com per a l'adopció de xiquetes i xiquets amb característiques molt especials que a continuació es relacionen, contenien més d'un programa, per la qual cosa, atenent el que es disposa en l'article 19.2 de l'ordre de bases, la subvenció es concedeix només per al que s'especifica, que és el que ha obtingut major puntuació. En conseqüència, no podran incloure's en la justificació despeses derivades dels restants programes inclosos en la sol·licitud.  
  
Expedient Entitat Programa subvencionat  
IAFOM/2021/3/03 SSOM- Servei de Suport i Orientació al Menor Sensibilització social.  
IAFOM/2021/1/12 SSOM- Servei de Suport i Orientació al Menor Sensibilització social.  
IAFOM/2021/5/46 NOVA INFÀNCIA Captació de persones que s'oferisquen per a la formalització d'acolliments familiars.  
IAFOM/2021/6/46 ACARONAR Sensibilització social.  
IAFOM/2021/8/46 SSOM- Servei de Suport i Orientació al Menor Sensibilització social.  
  
  
  
Desé. Justificació  
1. D'acord amb el punt tretzé de la resolució de convocatòria, la subvenció podrà justificar-se fins al 31 de gener de 2022.  
2. La justificació es durà a terme mitjançant compte justificatiu simplificat que, d'acord amb l'article 75 del Reglament de la Llei general de subvencions, aprovat pel Reial decret 887/2006, de 21 de juliol, contindrà la següent documentació:  
a) Una memòria d'actuació justificativa del compliment de les condicions imposades en la concessió, de la subvenció, amb indicació de les activitats realitzades i dels resultats obtinguts.  
b) Una relació classificada de les despeses, amb identificació del creditor i del document, el seu import, data d'emissió i data de pagament, segons el model que s'adjunta com a annex VIII a aquesta resolució. Atés que la subvenció s'ha concedit conformement a un pressupost estimat, hauran d'indicar-se les desviacions esdevingudes.  
c) Un detall d'altres ingressos o subvencions que hagen finançat l'activitat subvencionada amb indicació de l'import i la seua procedència. Si aquests ingressos són unes altres subvencions, haurà de fer-se constar, tal com estableix l'article 32.4 de l'ordre de bases, les factures o documents probatoris que han sigut presentats per a justificar-les d'aquestes, i acreditar aquest extrem mitjançant la declaració responsable que figura en l'annex VIII.  
d) En el seu cas, carta de pagament de reintegrament en el supòsit de romanents no aplicats, així com dels interessos derivats d'aquests.  
3. La documentació justificativa es presentarà en la seu electrònica de la Generalitat, a través del tràmit telemàtic corresponent, al qual pot accedir-se mitjançant el següent enllaç:  
a) Programes de prevenció i protecció de la infància i l'adolescència.  
http://www.gva.es/va/inicio/procedimientos'id\_proc=21196  
b) Programes per al foment de l'acolliment familiar, així com per a l'adopció de xiquetes i xiquets amb característiques molt especials.  
http://www.gva.es/va/inicio/procedimientos'id\_proc=21029  
c) Programes de formació a persones professionals que interactuen en el desenvolupament de la seua professió amb persones menors d'edat.  
http://www.gva.es/va/inicio/procedimientos'id\_proc=21147  
 4. La justificació haurà d'acreditar la totalitat de la despesa realitzada, tal com estableix l'article 32.4 de l'ordre de bases, que, de conformitat amb l'article 31.2 de la Llei 38/2003, de 17 de novembre, general de subvencions, haurà de ser efectivament pagat amb anterioritat a la finalització del període de justificació. S'observaran així mateix, les restants prescripcions dels articles 32 i 33 de l'ordre de bases.  
  
Onzé. Obligacions  
1. Les entitats beneficiàries hauran de complir les obligacions recollides en l'article 26 de l'ordre de bases, i les restants derivades de la normativa vigent, tant sectorial, com en matèria de subvencions.  
2. De conformitat amb el que es disposa en l'apartat 2.d del citat article, presentaran abans del 31 de gener de 2022 en la Direcció General d'Infància i Adolescència una memòria de desenvolupament del programa subvencionat, en la qual figuren, almenys, les següents dades:  
a) Nombre de participants en les activitats desenvolupades, desagregats per sexe.  
b) Nombre d'accions dutes a terme, amb una breu descripció del contingut d'aquestes.  
c) Resultat de les avaluacions realitzades, si n'hi haguera.  
3. Les entitats que han obtingut subvenció per a programes de formació a persones professionals que interactuen, en el desenvolupament de la seua professió, amb persones menors d'edat, tenen, a més, l'obligació específica d'executar el programa d'acord amb la memòria presentada, en els següents termes:  
a) Han de programar les sessions de les seues accions formatives amb el mateix detall i especificacions que conté la sessió tipus,  
b) Han de posar a la disposició de l'alumnat el material didàctic aportat en la seua sol·licitud.  
c) En el cas dels programes dels expedients: IAFORM/2021/2/46 (Associació Quera), IAFORM/2021/5/46 (Associació de Voluntaris d'Acolliment Familiar) i IAFORM/2021/1/12 (Associació SPAM), aplicar efectivament els instruments d'avaluació inclosos, i computar els seus resultats, donant compte d'ells en la memòria justificativa.  
  
  
Dotzé. Deslliurament de pagaments  
S'anticiparà el 100 per cent de l'import concedit amb caràcter previ a la justificació, en aplicació del que es disposa en l'article 44.1d apartat 2n de la Llei 4/2020, de 30 de desembre, de pressupostos de la Generalitat per a l'exercici 2021.  
  
Tretzé. Persones beneficiàries  
1. D'acord amb el que es disposa en l'article 6.3 de l'ordre de bases, en els programes de formació a persones professionals que interactuen, en el desenvolupament de la seua professió, amb persones menors d'edat, no podrà participar el personal al servei de la Generalitat.  
2. A fi d'evitar duplicitat d'actuacions o interferències en l'exercici de les competències de les entitats públiques de protecció de la infància i l'adolescència o en els serveis prestats per aquestes directament o indirectament, en els programes de prevenció no podran participar xiquets, xiquetes ni adolescents que reben atenció preventiva en un servei d'atenció diürna.  
  
Catorzé. Reintegrament  
1. Procedirà el reintegrament de les quantitats percebudes, en els supòsits previstos i en la forma establida en l'article 35 de l'ordre de bases.  
2. Conforme a aquest precepte, quan l'entitat col·laboradora no execute, almenys, una part de l'actuació subvencionada que resulte significativa atenent la seua finalitat o no duga a terme una actuació inequívocament tendent a la satisfacció dels seus compromisos, l'incompliment es considerarà total, i donarà lloc a la pèrdua del dret a la subvenció i al reintegrament de la totalitat de la quantitat percebuda. Si l'incompliment és parcial, la quantitat a reintegrar serà proporcional al cost estimat que l'activitat no realitzada, o no justificada, supose respecte de la totalitat de la despesa prevista.  
La present resolució esgota la via administrativa i de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta es podrà interposar potestativament un recurs de reposició davant el mateix òrgan que l'ha dictada, en el termini d'un mes a comptar des de l'endemà de la seua notificació, o bé pot interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen interposar qualsevol altre que estimen pertinent.  
  
València, 13 de desembre de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.